L’eixida fotogràfica d’Amics de les Orquídies, un èxit de participació
2025-07-24

Els va acompanyar un gran matí solejat en el qual caminar pel camp, gaudint dels millors exemplars d’orquídies silvestres era, sense cap dubte, el millor pla.

L’associació d’Amics de les Orquídies de Burjassot (AOB) programava una eixida fotogràfica per a descobrir els exemplars més bells i silvestres, que creixen en la zona de la Pobla de Vallbona. Eixida que va agradar moltíssim als participants en la mateixa.

Des de l’entitat burjassotera recorden que les persones interessades a participar en el cinquè curs gratuït d’iniciació al cultiu d’orquídies han d’enviar un correu electrònic a orqui.burjassot@gmail.com i deixar les seues dades o bé telefonar al 607 72 26 59 i preguntar per Tomás.